Diari Oficial de la Generalitat Valenciana


Sumari del DOGV 2341, del 08-09-1994 (1994/832354)

ACORD de 18 de juliol de 1994, del Govern Valencià, pel qual s'autoritza la transferència de titularitat de dues concessions d'emissores de radiodifusió sonora en ones mètriques amb modulació de freqüència a les localitats de Castelló i Alzira.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2341

Data del DOGV
:   08-09-1994

Secció del DOGV
:   ALTRES DISPOSICIONS

Número del document
:   1994/832354


Data del document
:   18-07-1994

Organisme emissor
:   Presidència de la Generalitat

Tipus de document
:   Acord

ACORD de 18 de juliol de 1994, del Govern Valencià, pel qual s'autoritza la transferència de titularitat de dues concessions d'emissores de radiodifusió sonora en ones mètriques amb modulació de freqüència a les localitats de Castelló i Alzira. [94/5770]  
El Govern Valencià, en la reunió del dia 18 de juliol de 1994, adoptà l'acord següent:  
Per sengles ordres del Ministeri de Relacions amb les Corts, i de la Secretaria del Govern de 26 de juny de 1987, s'autoritzà la transferència de dues concessions de servei públic de radiodifusió sonora en ones mètriques amb modulació de freqüència a les localitats de Castelló de la Plana i Alzira (Valencia), respectivament, del seu anterior titular, Sistemas Independientes de Comunicación, SA, a favor de l'entitat mercantil Rueda de Emisoras Rato, SA.  
Posteriorment, es va sol·licitar al Ministeri de Relacions amb les Corts i Secretaria del Govern l'autorització d'una nova transferència de les esmentades concessions, aquesta vegada a favor d'Uniprex, SA, autorització que no fou concedida pel citat ministeri, que ja no tenia competència en la matèria, per tractar-se d'emissores establertes en l'àmbit de la Comunitat Valenciana i haver-se transferit aquestes competències a la Generalitat Valenciana en virtut del Reial Decret 1126/1985, de 19 de juny.  
Reiterada la petició de transferència de les concessions davant la Direcció General de Mitjans de Comunicació Social i Relacions Informatives, de la Presidència de la Generalitat Valenciana, acompanyat dels documents que acrediten que Uniprex, SA, compleix els requisits que exigeix la disposició addicional sisena de la Llei 31/1987, de 18 de desembre, d'Ordenació de les Telecomunicacions, a proposta de la Presidència de la Generalitat Valenciana, el Govern Valencià  
ACORDA:  
Autoritzar la transferència de titularitat de les concessions de Castelló i d'Alzira (València), que actualment pertanyen a Rueda de Emisoras Rato, SA, a favor d'Uniprex, SA.  
El canvi de titularitat operat no implica alteració de les condicions tècniques aprovades en el seu moment i suposa, per al titular, l'acatament de la normativa aplicable, tant estatal com autonòmica. En particular, haurà d'assumir el compromís d'augmentar progressivament el nombre d'hores d'emissió en valencià. L'incompliment dels requisits legals podrà originar-ne la revocació.  
Contra aquest acord, que esgota la via administrativa, és procedent interposar, després de la comunicació prèvia preceptiva al Govern Valencià, un recurs contenciós administratiu davant la Sala del Contenciós Administratiu del Tribunal Superior de Justícia de la Comunitat Valenciana, en el termini de dos mesos, comptadors a partir del dia de la notificació o de la publicació d'aquest acord en el Diari Oficial de la Generalitat Valenciana, de conformitat amb allò establert en els articles 48,109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de la Llei 30/1992), sense perjudici que els interessats puguen exercir qualsevol altre recurs que estimen oportú.  
València, 18 de juliol de 1994  
El conseller secretari del Govern Valencià,  
LUIS BERENGUER FUSTER